CELEX: 32019D0544
Language: lv
Date: 2019-04-03 00:00:00
Title: Komisijas Īstenošanas lēmums (ES) 2019/544 (2019. gada 3. aprīlis), ar kuru groza Īstenošanas lēmumu (ES) 2018/2031, ar ko uz ierobežotu laikposmu nosaka, ka tiesiskais regulējums, ko piemēro centrālajiem darījumu partneriem Lielbritānijas un Ziemeļīrijas Apvienotajā Karalistē, ir līdzvērtīgs saskaņā ar Eiropas Parlamenta un Padomes Regulu (ES) Nr. 648/2012 (Dokuments attiecas uz EEZ.)

4.4.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 95/9
               
            
         KOMISIJAS ĪSTENOŠANAS LĒMUMS (ES) 2019/544
         (2019. gada 3. aprīlis),
         ar kuru groza Īstenošanas lēmumu (ES) 2018/2031, ar ko uz ierobežotu laikposmu nosaka, ka tiesiskais regulējums, ko piemēro centrālajiem darījumu partneriem Lielbritānijas un Ziemeļīrijas Apvienotajā Karalistē, ir līdzvērtīgs saskaņā ar Eiropas Parlamenta un Padomes Regulu (ES) Nr. 648/2012
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 4. jūlija Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (1) un jo īpaši tās 25. panta 6. punktu,
         tā kā:
         
                     (1)
                  
                  
                     Saskaņā ar Komisijas Īstenošanas lēmuma (ES) 2018/2031 (2) 2. pantu minētais lēmums jāpiemēro no nākamās dienas pēc tam, kad saskaņā ar Līguma par Eiropas Savienību 50. panta 3. punktu Līgumi vairs nav piemērojami Lielbritānijas un Ziemeļīrijas Apvienotajai Karalistei (turpmāk – “Apvienotā Karaliste”) un tās teritorijā, ja vien līdz minētajai dienai nav stājies spēkā izstāšanās līgums vai nav ticis pagarināts Līguma par Eiropas Savienību 50. panta 3. punktā minētais divu gadu periods.
                  
               
                     (2)
                  
                  
                     2019. gada 22. martā Eiropadome, vienojoties ar Apvienoto Karalisti, pieņēma Lēmumu (ES) 2019/476 (3), ar ko pagarina laikposmu saskaņā ar Līguma par Eiropas Savienību 50. panta 3. punktu. Līdz ar to nebūs izpildīts otrais nosacījums Īstenošanas lēmuma (ES) 2018/2031 piemērošanai, proti, ka nav ticis pagarināts Līguma par Eiropas Savienību 50. panta 3. punktā minētais divu gadu periods.
                  
               
                     (3)
                  
                  
                     Tomēr Īstenošanas lēmuma (ES) 2018/2031 pamatā esošie iemesli joprojām pastāv neatkarīgi no jebkādas Līguma par Eiropas Savienību 50. panta 3. punktā minētā perioda pagarināšanas. Jo īpaši gadījumā, ja pēc pagarinātā perioda beigām notiek izstāšanās bez līguma, turpina pastāvēt potenciāli riski attiecībā uz Savienības un tās dalībvalstu finanšu stabilitāti. Tāpēc, ja Apvienotā Karaliste izstātos no Savienības bez līguma, būtu jāpiemēro Īstenošanas lēmums (ES) 2018/2031.
                  
               
                     (4)
                  
                  
                     Tādēļ būtu attiecīgi jāgroza Īstenošanas lēmums (ES) 2018/2031.
                  
               
                     (5)
                  
                  
                     Šim lēmumam būtu jāstājas spēkā steidzamības kārtā, lai nodrošinātu, ka to piemēro gadījumā, ja pēc tam, kad beidzas Līguma par Eiropas Savienību 50. panta 3. punktā minētais periods, ko Eiropadome pagarināja 2019. gada 22. martā, Apvienotā Karaliste izstātos no Savienības bez izstāšanās līguma.
                  
               
                     (6)
                  
                  
                     Šajā lēmumā paredzētie pasākumi saskan ar Eiropas Vērtspapīru komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2018/2031 2. panta trešo daļu aizstāj ar šādu:
            
               “Tomēr šo lēmumu nepiemēro, ja līdz šā panta otrajā daļā minētajai dienai ir stājies spēkā izstāšanās līgums, kas noslēgts ar Lielbritānijas un Ziemeļīrijas Apvienoto Karalisti saskaņā ar Līguma par Eiropas Savienību 50. panta 2. punktu.”
            
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2019. gada 3. aprīlī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 201, 27.7.2012., 1. lpp.
         
         
            (2)  Komisijas 2018. gada 19. decembra Īstenošanas lēmums (ES) 2018/2031, ar ko uz ierobežotu laikposmu nosaka, ka tiesiskais regulējums, ko piemēro centrālajiem darījumu partneriem Lielbritānijas un Ziemeļīrijas Apvienotās Karalistē, ir līdzvērtīgs saskaņā ar Eiropas Parlamenta un Padomes Regulu (ES) Nr. 648/2012 (OV L 325, 20.12.2018., 50. lpp.).
         
            (3)  Eiropadomes 2019. gada 22. marta Lēmums (ES) 2019/476, kas pieņemts, vienojoties ar Apvienoto Karalisti, ar ko pagarina laikposmu saskaņā ar LES 50. panta 3. punktu (OV L 80 I, 22.3.2019., 1. lpp.).